ස්වේච්ඡාවෙන් විශ්‍රාම යන්නට තීරණය කළත් පත්තර මහ ගෙදර අත්දැකීම් සමඟින් තවදුරටත් මාධ්‍යකරණයේ නියැළීමට අදිටන් කර ගත යුතු බව සීමාසහිත එක්සත් ප්‍රවෘත්ති පත්‍ර සමාගමේ කර්තෘ මණ්ඩල අධ්‍යක්ෂ සීලරත්න සෙනරත් මහතා පැවසීය.ඒ මහතා එසේ පැවසුවේ දිනමිණ කර්තෘ මණ්ඩලයේ ස්වේච්ඡාවෙන් විශ්‍රාමයන්නන් සඳහා පැවති උත්සවයේදීය.අනාගත පරපුර වෙනුවෙන් තමන් සතු දැනුම මාධ්‍ය හරහා ලබාදීමට ක්‍රියා කරන ලෙස ඉල්ලා සිටින බවද ඒ මහතා ප්‍රකාශ කෙළේය.එහිදී කර්තෘ මණ්ඩල අධ්‍යක්ෂවරයා මෙසේද පැවසීය.පත්තර මහගෙදර සේවය කළ ඔබ සැම තුළ මහත් අභිමානයක් තිබෙන බව මට විශ්වාසයි.පත්තර මහ ගෙදර කියන්නේ දැනුම පිළිබඳ තෝතැන්නක් කිව්වොත් නිවැරදියි.